Het Curiosity tekens van lewe op Mars gevind?‘n Foto wat Curiosity van homself geneem het in die Gale-krater op Mars Foto: NASA ŉ Opwelling van metaangas in Mars se atmosfeer kan dalk daarop dui dat daar eens lewe op Mars was. Wetenskaplikes waarsku egter daar mag heelwat ander oorsake vir die verskynsel wees.Die opwelling van metaangas kan selfs op teenswoordige lewe dui. Nasa se Marstuig, Curiosity, het net meer as ’n jaar gelede die opwelling van metaangas in Mars se atmosfeer bemerk. Mars het, volgens die wetenskaplikes, ’n windjie gelaat. Oor ŉ tydperk van 60 dae het die metaangasvlakke in die atmosfeer sowat tien keer hoër as normaal gestyg, en toe weer na normaal teruggekeer. Die bevindinge van die omvattende ondersoek daarna, word Vrydag in die vaktydskrif, Science, gepubliseer. Die moontlikheid dat dit op lewe nou of in die verlede dui, is een van die moontlikhede wat die wetenskaplikes in hul verdere studie in gedagte moet hou.Of die opwelling van metaangas op lewe dui of nie, die bevinding is belangrik. Dit dui daarop dat Mars onder die oppervlak steeds aktief is, en dat die ondergrond met die atmosfeer “kommunikeer”. Nasa beklemtoon dat nog geen spoor van lewe gevind is nie, hoewel Curiosity ’n organiese materiaal, chlorobenzien gevind het. Lees die volledige artikel in die Christian Science Monitor.